Kak Marr

Kak Marr merupakan siri drama televisyen komedi Malaysia 2016 dibintangi oleh Rozita Che Wan, Izreen Azminda dan Sherry Ibrahim. Drama ini memulakan tayangan perdana di Slot Iris TV3 dari 13 Januari 2016 hingga 13 Februari 2016 menggantikan Abang Sado Jemur Kain.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Kak Marr (Che Ta) bekas jurusolek artis yang cantik, glamour dan terkenal dalam bidangnya itu. Namun setelah meningkat usia, Kak Marr mengambil keputusan untuk bersara dan pulang ke kampungnya. Di kampung, Kak Marr membuka sebuah gerai makan yang mendapat sambutan dan terkenal dengan Mee Udangnya. Kecantikan Kak Marr juga membuatkan seorang duda bernama Zolkifli (Redza Rosli) jatuh cinta tapi seringkali terlepas peluang untuk menyatakan rasa hatinya kepada Kak Marr. Kak Marr turut menjual produk kecantikan dan ramailah juga orang kampung terutamanya golongan isteri dan gadis berpusu-pusu datang ke kedainya untuk turut menjadi cantik dan bergaya seperti Kak Marr.

Namun kerana kehadiran Kak Marr, telah membuatkan perniagaan Asmah (Izreen Azminda) yang menjual laksa semakin merudum. Tiada lagi pelanggan datang ke kedainya, jualannya juga tidak habis kerana semua orang bertumpu ke kedai Kak Marr. Ditambah pula dengan hasutan-hasutan Kak White yang dengki dengan kejayaan Kak Marr. Kak White turut mencadangkan kepada Asmah untuk berjumpa bomoh bagi merosakkan perniagaan Kak Marr. Berjayakah rancangan Asmah untuk menjatuhkan Kak Marr?

Pelakon

Pelakon utama
 Rozita Che Wan sebagai Kak Marr
 Izreen Azminda sebagai Asmah
 Sherry Ibrahim sebagai Raftah

Pelakon pembantu
 Redza Rosli sebagai Zolkifli
 Hairi Safwan sebagai Chef D
 Ben Ali sebagai Shahir
 Ayumi Azizan sebagai Dina
 Cik Puteh sebagai Kak Puteh
 Arissa Afrina Rizal sebagai Ika
 Aaisyah Dhiya Rana sebagai Aaisyah

Penampilan khas
 Fattah Amin sebagai Dirinya Sendiri
 Zain Saidin sebagai Lan Abdullah
 Kismah Johar sebagai Mak Long Biah
 Kazar Saisi sebagai Dato Azmi
 Norlia Ghani sebagai Mama Jun
 Azza Elite sebagai Siti Elizod
 Mak Jah sebagai Dirinya Sendiri
 Ainina Ahmad B sebagai Kak Murni
 Fendi Seman sebagai Tukimi
 Aishah Ilias sebagai Saleha

Kameo
 Mustaqim Bahadon sebagai Farid
 Fendy Bakry sebagai Mukhriz

Penerbitan
Drama ini menjalani penggambaran di Tasik Timah Tasoh, Perlis dan sekitar Kuala Lumpur. Drama ini membabitkan dialek utara dan juga mengisahkan suasana di kedai makanan, dengan pelbagai menu masakan utara. Ia melibatkan 90 peratus suasana di Tasik Timah Tasoh dan 10 peratus penggambaran filem ini pula dibuat di Kuala Lumpur, dengan jumlah penggambaran semua sekali selama 35 hari.Curi masa Che Ta Sinar Harian. Dicapai pada 7 Mac 2017.

Siaran ulangan
Kak Marr diulang siar pada 12 April 2017 hingga 16 Mei 2017.

Rujukan

Kategori:Drama Melayu 2016
Kategori:Rancangan TV3